సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
మే నెలలో ఏపీ జీఎస్టీ వ‌సూళ్లు డ‌ల్
మే నెల‌లో రాష్ట్రం సుమారుగా రూ. 319 కోట్లు న‌ష్ట‌ప‌రిహారం కోరాల్సి రావొచ్చ‌ని వాణిజ్య ప‌న్నుల అధికారులు ప్రాథమిక అంచ‌నాలు క‌ట్టారు. 2018-19 ఆర్థిక సంవ‌త్స‌రానికి ప్ర‌తి నెలా క‌నీస జీఎస్టీ ఆదాయాన్ని రూ.1661 కోట్లుగా నిర్దేశించారు.
Samayam Telugu | Updated:
Jun 3, 2018, 03:13PM IST
మే నెల‌లో భారీగా త‌గ్గిన రాష్ట్ర జీఎస్టీ ఆదాయం
జీఎస్‌టీ అమ‌ల్లోకి వ‌చ్చిన త‌ర్వాత ఎప్పుడూ లేనంత‌గా ఆంధ్ర‌ప్ర‌దేశ్ రాష్ట్రం జీఎస్టీ న‌ష్ట ప‌రిహారాన్ని కోర‌నుంది. మే నెల‌లో రాష్ట్రం సుమారుగా రూ. 319 కోట్లు న‌ష్ట‌ప‌రిహారం కోరాల్సి రావొచ్చ‌ని వాణిజ్య ప‌న్నుల అధికారులు ప్రాథమిక అంచ‌నాలు క‌ట్టారు. 2018-19 ఆర్థిక సంవ‌త్స‌రానికి ప్ర‌తి నెలా క‌నీస జీఎస్టీ ఆదాయాన్ని రూ.1661 కోట్లుగా నిర్దేశించారు. అంత కంటే త‌క్కువ ఆదాయం వ‌స్తే ఆ మొత్తాన్ని కేంద్రం న‌ష్ట ప‌రిహారం రూపంలో చెల్లించాల్సి ఉంటుంది.
జీఎస్టీ
ఈ ఆర్థిక సంవ‌త్స‌రం మొద‌టి నెల ఏప్రిల్‌లో రాష్ట్ర జీఎస్టీ ఆదాయం రూ. 1658 కోట్లుగా నమోదైతే మే ఆదాయం రూ. 1342 కోట్ల‌కు త‌గ్గింది. దీంతో రాష్ట్రం భారీ న‌ష్ట‌ప‌రిహారాన్ని కోరే అవ‌కాశం ఉంది. గ‌త ఆర్థిక సంవ‌త్స‌రం ప్ర‌తి నెలా జీఎస్టీ ఆదాయం టార్గెట్ రూ.1457 కోట్లు కాగా, దాన్ని ఈ ఏడాది 14% వార్షిక వృద్ది అంచ‌నాతోరూ.1661 కోట్లుగా నిర్దేశించుకున్నారు. క‌నీస ఆదాయ ల‌క్ష్యం పెరిగిన విధంగా వాస్త‌వ ఆదాయం పెర‌గ‌లేద‌ని, దీంతో తొలిసారి భారీ మొత్తాన్ని న‌ష్ట‌ప‌రిహారంగా కోర‌బోతున్న‌ట్లు అధికారులు వెల్ల‌డించారు. ఏప్రిల్‌లో రికార్డు స్థాయి ఆదాయం రావ‌డానికి ఆర్థిక సంవ‌త్స‌రం చివ‌ర్లో ఉన్న బ‌కాయిలు చెల్లించ‌డం కార‌ణంగా చెబుతున్నారు. ఏప్రిల్ నెల‌తో పోలిస్తే మేలో ఆదాయం భారీగా త‌గ్గిన‌ట్లు క‌నిపిస్తోంద‌ని వివరించారు. మే లో తెలంగాణ‌కు క‌నీసం రూ.1989 కోట్ల మేర ఆదాయం రావాల్సి ఉండ‌గా, కేవ‌లం రూ.1702 కోట్ల ఆదాయం సంక్ర‌మించింది.